sagorsarker/bangla-wikipedia huggingface dataset:
ঝরা পালক

ঝরা পালক ( কবি জীবনানন্দ দাশের লেখা প্রথম কাব্যগ্রন্থ। ১৯২৭ খ্রিষ্টাব্দে (১৩৩৪ বঙ্গাব্দ) ভারতের কলকাতা থেকে এটি গ্রন্থাকারে প্রকাশিত হয়।
১৯২৭ খ্রিস্টাব্দে (১৩৩৪ বঙ্গাব্দ) কলকাতার সিটি কলেজে টিউটরের চাকরি করার সময় জীবনানন্দ দাশ তাঁর প্রথম কাব্যগ্রন্থ "ঝরাপালক" প্রকাশ করেন। প্রকাশক হিসেবে লেখা ছিল: শ্রীসুধীরচন্দ্র সরকার, ৯০/২/এ হ্যারিসন রোড, কলিকাতা। গ্রন্থটি ছেপেছিলেন এ. চৌধুরী ফিনিক্স প্রিন্টিং ওয়ার্কস, ২৩ নং কালিদাস সিংহ লেন, কলিকাতা। প্রচ্ছদে পাখির আটিটি পালকের ছবি দেয়া ছিল। ক্রাউন সাইজে পাতার সংখ্যা ছিল ৮ + ৯৩। মূল্য রাখা হয়েছিল এক টাকা। উৎসর্গ পত্রে লেখা ছিল: “উৎসর্গ- কল্যাণীয়াসু”; কারো নাম লেখা ছিল না। তবে পরবর্তীকালে জানা যায় যে জীবনানন্দ দাশ স্বীয় কাকা শ্রীঅতুলানন্দের কন্যা শোভনাকে এই কাব্যগ্রন্থটি উৎসর্গ করেছিলেন; জীবনানন্দ’র দিনপঞ্জীতে Y অক্ষর দিয়ে শোভনাকেই বোঝানো হয়েছে; শোভনার ঘরোয়া নাম ছিল বেবী (Baby)। অন্যান্য ঘটনাবলী থেকে অনুমান করা হয়েছে যে এই শোভনাই ‘বনলতা সেন’ কবিতার বনলতা সেন। সমসাময়িক কালে কবিতা প্রকাশের ক্ষেত্রে কবি ‘দাশগুপ্ত’ পদবী ব্যবহার করলেও এ কাব্যগ্রন্থের প্রকাশকালে পদবী হিসেবে গুপ্তবর্জিত কেবল ‘দাশ’ ব্যবহার করেছিলেন। ১৯৭৩-এ বেঙ্গলি পাবলিশার্স থেকে ‘ঝরাপালক’-এর ২য় সংস্করণ প্রকাশিত হয়। কবির ভাতুষ্পুত্র শ্রীঅমিতানন্দ দাশ ২০০৫-এ কাব্যগ্রন্থটির একটি সস্করণ করেন যা ’নিউস্ক্রিপ্ট সংস্করণ’ নামে পরিচিত।
"ঝরা পালক" কাব্যগ্রন্থের ভূমিকায় জীবনানন্দ লিখেছেন:
"ঝরা পালকের কতকগুলি কবিতা প্রবাসী, বঙ্গবাণী, কল্লোল, কালি-কলম, প্রগতি, বিজলি প্রভৃৃতি পত্রিকায় প্রকাশিত হইয়াছিলো। বাকিগুলি নূতন।"
প্রথম কাব্যগ্রন্থে জীবনানন্দ দাশ পঁয়ত্রিশটি কবিতা অন্তর্ভুক্ত করেছিলেন। কবিতাগুলো হলো: ‘আমি কবি সেই কবি, ‘নিলীমা, নব নবীনের লাগি, কিশোরের প্রতি, মরীচিকার পিছে, জীবন-মরণ মুয়ারে আমার, বেদিয়া, নাবিক, বনের চাতক মনের চাতক, সাগর-বলাকা, চলছি উধাও, একদিন খুঁজেছিনু যারে, আলেয়া, অস্তচাঁদে, ছায়া-প্রিয়া, ডাকিয়া কহিল মোরে রাজার দুলাল, কবি, সিন্ধু, দেশবন্ধু, বিবেকানন্দ, হিন্দু-মুসলমান, নিখিল আমার ভাই, পতিতা, ডাহুকী, শ্মশান, মিশর, পিরামিড, মরুবালু, চাঁদিনীতে, দক্ষিণা, যে কামনা নিয়ে, স্মৃতি, সেদিন এ ধরণীর, ওগো দরদিয়া, সারাটি রাাত্রি তারাটির সাথে তারাটিরই কথা হয়। এ কবিতাগুলোর বেশ কিছু গ্রন্থর্ভূত হওয়ার আগে প্রবাসী, কল্লোল, কালি-কলম বিভিন্ন পত্র-পত্রিকায় প্রকাশিত হয়েছিল। ১৯৫৪ খ্রিস্টাব্দে জীবনানন্দ দাশের শ্রেষ্ঠ কবিতা প্রকাশের সময় কবি বিরাম মুখোপাধ্যায় ‘ঝরাপালক’ থেকে ‘নীলিমা’, ‘পিরামিড’, ‘সেদিন এ-ধরণীর’ মোট এ তিনটি কবিতা গ্রহণ করেছিলেন। কবিতাগুলোর শিরোনাম হলোঃ
ফারাহ নাজ

ফারাহ নাজ (); (জন্ম: ৯ ডিসেম্বর ১৯৬৮) হলেন একজন ভারতীয় অভিনেত্রী।তিনি হিন্দি ও বাংলা চলচ্চিত্রে অভিনয় করেছেন। তিনি ১৯৮০-৯০ দশকের দিকে জনপ্রিয় অভিনেত্রী ছিলেন। তার উল্লেখযোগ্য সিনেমার মধ্যে "ইমানদার"(১৯৮৭), "হামারা খান্দান" (১৯৮৭), "ও ফির আয়েগী"(১৯৮৮), "নাকাব" (১৯৮৯), "ইয়াতিম" (১৯৮৯), "বাপ বেটা দশ নাম্বারী" (১৯৯০), "বেগুনাহ" (১৯৯১) এবং সওতেলা ভাই (১৯৯৬)। তিনি ১৯৯০ সালে তার ২২ বছর বয়সের অভিনয় জীবন থেকে অবসর নেনে। তিনি তার সময় প্রায় সব জনপ্রিয় অভিনেতাদের সাথে কাজ করেন; যেমন: রাজেশ খান্না, ঋষি কাপুর, সঞ্জয় দত্ত, সানি দেওল, অনিল কাপুর, জ্যাকি শ্রুফ, মিঠুন চক্রবর্ত্তী, গোবিন্দ এবং আমির খান এর সঙ্গে।
ফারহা ভারতের হায়দরাবাদ, অন্ধ্র প্রদেশ এর একটি মুসলিম সম্ভ্রান্ত পরিবারে জন্মগ্রহণ করেন। তিনি শাবানা আজমি এর ভাইঝি এবং তাবু এর বড় বোন হন।
১৯৯৬ সালে ফারাহ বিন্দু দারা সিংকে বিয়ে করেন। তাদের ফাতেহ রান্ধহা নামে একটি সন্তান হয়।২০০৩ সালে এই দম্পতির বিবাহ বিচ্ছেদ হয়। সেই বছরেই তিনি সুমিতকে বিয়ে করেন।
বাসবদত্তা চট্টোপাধ্যায়

বাসবদত্তা চট্টোপাধ্যায় একজন ভারতীয় অভিনয়শিল্পী। তিনি মূলত টিভি ধারাবাহিকে অভিনয় করেন। "গানের ওপারে " তার প্রথম কাজ। তিনি জি বাংলায় প্রচারিত জনপ্রিয় ধারাবাহিক "বয়েই গেলো"তে অভিনয় করেছিলেন, কিন্তু পরবর্তীকালে আর অভিনয় করেননি এবং তার বদলে অভিনেত্রী মধুবনী ঘোষ উক্ত চরিত্রে অভিনয় করেন। এটি তার সপ্তম কাজ। এরপর তিনি "স্টার জলসা" চ্যানেলে প্রচারিত জনপ্রিয় 'মন নিয়ে কাছাকাছি' সিরিয়ালে ডাঃ লাবণ্য সান্যালের চরিত্রে অভিনয় করেছেন।
বাসবদত্তার অভিনীত প্রথম চলচ্চিত্র "আসা যাওয়ার মাঝে" ভেনিস চলচ্চিত্র উৎসবে যায় এবং এর মাধ্যমে প্রায় এক যুগ পরে কোন বাংলা চলচ্চিত্র এ উৎসবে যাওয়ার সম্মান লাভ করে। আদিত্য বিক্রম সেনগুপ্ত পরিচালিত এই ছবিটি ২০১৫ সালে ৬২তম জাতীয় পুরস্কারে সম্মানিত হয় দুটি বিভাগে - Best First Film of a Director এবং Best Audiography। কলকাতা, মুম্বাইসহ বিদেশের মোট ৫০টি চলচ্চিত্র উৎসবেও ইতোমধ্যে প্রদর্শিত হয়েছে। ২০১৫ সালের মে মাসে নিউ ইয়র্ক ইন্ডিয়ান ফিল্ম ফেস্টিভ্যালে (NYIFF) ছবিটি তিনটি বিভাগে পুরস্কৃত হয় - Best Film, Best Director ও Best Screenplay। 'আসা যাওয়ার মাঝে' সর্বসাকুল্যে ১০টি আন্তর্জাতিক পুরস্কারে ভূষিত হয়। 
বাসবদত্তা লী মেমোরিয়াল গার্লস হাই স্কুল থেকে মাধ্যমিক এবং ব্রাহ্ম বালিকা শিক্ষালয় থেকে উচ্চমাধ্যমিক পাশ করেন এবং গোখেল মেমোরিয়াল গার্লস কলেজ থেকে স্নাতক হন। ২০১৩ সালে তিনি রবীন্দ্রভারতী বিশ্ববিদ্যালয় থেকে বাংলায় এম.এ করেছেন।
বাসবদত্তার বাবা সুমন্ত্র চট্টোপাধ্যায় একজন চলচ্চিত্র সমালোচক ছিলেন। তাই তিনি সাংবাদিক হতে চেয়েছিলেন। অভিনয়ে আসার তেমন কোন পরিকল্পনা তার ছিল না। "গানের ওপারে" ধারাবাহিকের মধ্যদিয়েই তিনি জনপ্রিয় হন। বয়েই গেলো ধারাবাহিকে অভিনয় করে দুই বাংলায়ই সমান জনপ্রিয় হন তিনি।
মুনাফ প্যাটেল

মুনাফ মুসা প্যাটেল (; ) (জন্ম: ১৩ জুলাই, ১৯৮৩, ইখার, গুজরাত, ভারত) হলেন একজন ভারতীয় আন্তর্জাতিক ক্রিকেটার। তিনি দিলীপ ট্রফিতে পশ্চিমাঞ্চল, গুজরাত মুম্বই ক্রিকেট দল এবং মহারাষ্ট্র ক্রিকেট দলের হয়ে খেলে থাকেন।
তিনি ইন্ডিয়ান প্রিমিয়ার লিগ টুয়েন্টি২০ ক্রিকেট প্রতিযোগীতায় রাজস্থান রয়্যালসের সঙ্গে তিনটি সিজনের পরে মুম্বই ইন্ডিয়ান্স দলের হয়ে খেলছেন।
প্যাটেল ২০০৩ সালে মাত্র ২০ বছর বয়সের আগেই গুজরাতের হয়ে প্রথম শ্রেণীর ক্রিকেটে প্রতিনিধিত্ব করার যোগ্যতা অর্জন করেন; যেখানে তিনি চেন্নাইয়ের এমআরএফ পেস ফাউন্ডেশনের ভারতীয় চেয়ারম্যান ও নির্বাচক কিরণ মোর কর্তৃক আমন্ত্রণ লাভ করেন।
আফসান আজাদ

আফসান আজাদ (জন্ম ১২ ফেব্রুয়ারি, ১৯৮৮) একজন ব্রিটিশ অভিনেত্রী এবং মডেল। তিনি হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত।
আজাদ ইংল্যান্ডের ম্যানচেস্টারের লংসাইটে জন্মগ্রহণ করেন। তিনি বাংলাদেশি বংশোদ্ভূত। তিনি প্রথমে ওয়াহ্‌লি রেঞ্জ উচ্চ বিদ্যালয় এবং পরবর্তীকালে রুশলোমে অবস্থিত যাভেরিয়ান কলেজ থেকে রসায়ন, জীববিজ্ঞান, ইংরেজি এবং ব্যবসায় শিক্ষায় এ.এস. লেভেল সম্পন্ন করেন।
আযাদ হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত লাভ করেন, যার প্রথম সিনেমা ২০০৫ এ মুক্তিপ্রাপ্ত "হ্যারি পটার এন্ড দ্য গব্লেট অব ফায়ার" (Harry Potter and the Goblet of Fire)। অডিশনগ্রহণকারী দল আযাদের স্কুল পরিদর্শন করেন এবং আযাদ কয়েকটি অডিশনের সম্মুখীন হন, এরপর আযাদ এই চরিত্রে অভিনয়ের জন্য নির্বাচিত হন। আযাদ তার অডিশনে সম্পর্কে বলেন যে, "just for the fun of it" কিন্তু আশ্চর্যভাবে তিনি এই সিনেমায় অভিনয়ের সুযোগ পেয়ে যান। তিনি সংবাদ কর্মীদের আরো বলেন যে, তার প্রিয় বন্ধু হ্যারি পটারের অভিনয় করছেন। যারা হল বুনি রাইট (জিনি ইউসলি), কাটি লিয়াং (চো চ্যাং), ইভানা লিঞ্চ (লুনা লাভগুড) এবং স্কারলেট বির্‌ন (পেন্সি পার্কিসন)। আযাদ এবং শেফালী চৌধুরীও (যিনি আযাদের জমজ বোন পার্বতী পাতিলের ভূমিকা অপভিনয় করেছিলেন) ভাল বন্ধু।
২০১০ সালে ২৯ জুন, তার প্রাণনাশের হুমকি অভিযুক্তে, আযাদের বাবা (আব্দুল আজাদ) এবং ভাই আশ্রাফ আযাদ ম্যানচেস্টার মেজিস্ট্রেট আদালতে উপস্থিত হয়। আযাদের বাবা এবং ভাই তাকে এক হিন্দু ছেলের সাথে সম্পর্ক রাখায় তাকে আক্রমণ করে। তারা জামিনে মুক্তি পায়। তার ভাই "assault occasioning actual bodily harm" এ অভিযুক্ত হয়। আফসান আপাতত লন্ডনে তার বন্ধুর রাড়ীতে অবস্থান করেছেন।
আযাদ ২০১০ সালের ২০ ডিসেম্বর আদালতে উপস্থিত ছিল না, যেদিন তার ভাইকে শারীরিক নির্যাতনের জন্য বিচারক দোষী সাব্যস্ত করে। বিচারক বলে এই অভিনেত্রীকে হত্যার পেছনে উভয়ের সংশ্লিষ্টতা নেই। ২০১১ সালে ২১ জানুয়ারী, আযাদের ভাইয়ের ছয় মাসের কারাদন্ড হয়।
আহমেদ রুবেল

আহমেদ রাজিব রুবেল (৩ মে ১৯৬৮ - ৭ ফেব্রুয়ারি ২০২৪) ছিলেন একজন বাংলাদেশী থিয়েটার, টেলিভিশন এবং চলচ্চিত্র অভিনেতা। সেলিম আল দীনের "ঢাকা থিয়েটার" দলের মাধ্যমে তিনি তার কর্মজীবন শুরু করেন। পরবর্তীতে তিনি বাণিজ্যিক চলচ্চিত্রসহ মোট ছয়টি চলচ্চিত্রে অভিনয় করেন। পরে চলচ্চিত্র ছেড়ে টেলিভিশন নাটকে অভিনয় করা শুরু করেন এবং সাফল্য লাভ করেন।
আহমেদ রুবেল ১৯৬৮ সালের ৩ মে চাঁপাইনবাবগঞ্জের রাজারামপুর গ্রামে জন্মগ্রহণ করেন। তবে তিনি ছোটকাল থেকে স্বপরিবার গাজীপুরে চলে আসেন এবং রাণী বিলাসমনি সরকারি বালক উচ্চ বিদ্যালয়থেকে ম্যাট্রিক পাস করেন। তারপর তিনি ঢাকায় চলে আসেন জীবনের তাগিদে।
রুবেল তার কর্মজীবন শুরু করেন সেলিম আল দীনের একটি জনপ্রিয় জনপ্রিয় থিয়েটার দল "ঢাকা থিয়েটার"-এ। এরপর তিনি বাণিজ্যিক বাংলা সিনেমায় অভিনয় করেন এবং কয়েকটি সিনেমায় তিনি খল চরিত্রে অভিনয় করেন। পরে তিনি আবার থিয়েটারে ফিরে আসেন এবং একটি থিয়েটার নাটক "বনঘাসফুল"-এ অভিনয় করেন। এসময় নাট্যপরিচালক আতিকুল হকের মাধ্যমে তিনি টেলিভিশন নাটকে অভিনয় করা শুরু করেন। তার অভিনীত প্রথম নাটক হল গিয়াস উদ্দিন সেলিমের "স্বপ্নযাত্রা"। এরপর তিনি হুমায়ূন আহমেদের ঈদ নাটক "পোকা"-এ অভিনয় করেন, যেখানে তার অভিনীত "ঘোড়া মজিদ" চরিত্রটি জনপ্রিয়তা অর্জন করে। তারপর তিনি একুশে টেলিভিশনের ধারবাহিক নাটক "প্রেত"-এ অভিনয় করেন। "প্রেত" নাটকটি মুহম্মদ জাফর ইকবালের একই নামের উপন্যাস হতে নির্মিত এবং এর পরিচালক ছিলেন আহির আলম। এই ধারাবাহিক নাটকটি অনেক জনপ্রিয় ছিল এবং এই নাটকে তার অভিনয় জাফর ইকবাল দ্বারা প্রশংসিত হয়। এছাড়া তিনি হুমায়ূন আহমেদের বাংলাদেশের মুক্তিযুদ্ধ ভিত্তিক চলচ্চিত্র শ্যামল ছায়া সিনেমায় অভিনয় করেন। নুরুল আলম আতিক পরিচালিত "পেয়ারার সুবাস" চলচ্চিত্রটি তার সর্বশেষ চলচ্চিত্র, যাতে তিনি একটি গুরুত্বপূর্ণ চরিত্রে অভিনয় করেন।
আহমেদ রুবেল প্রথম স্ত্রী তারানা হালিমের সাথে বিচ্ছেদের পর বিয়ে করেন মনোয়ারা বেগমকে। রুবেলের কোনো সন্তান নেই।
আহমেদ রুবেল ২০২৪ সালের ৭ ফেব্রুয়ারি বুধবার সন্ধ্যায় মৃত্যুবরণ করেন। মৃত্যুকালে তাঁর বয়স হয়েছিল ৫৫ বছর। ঢাকার বসুন্ধরা সিটির স্টার সিনেপ্লেক্সে নুরুল আলম আতিকের চলচ্চিত্র ‘পেয়ারার সুবাস’-এর একটি বিশেষ প্রদর্শনী ছিল। চলচ্চিত্রটির গুরুত্বপূর্ণ একটি চরিত্রে অভিনয় করেন রুবেল নিজেও। এই প্রদর্শনীতে যোগ দিতে বসুন্ধরায় আসেন তিনি। গাড়ি থেকে নেমে বসুন্ধরা সিটির বেজমেন্টের হাঁটার পথে হাঁটার সময় পড়ে গিয়ে মাথায় আঘাত পান তিনি। পরে তাকে স্কয়ার হাসপাতালের নেওয়া হয়। ডাক্তারের ভাষ্যমতে বসুন্ধরা সিটি থেকে হাসপাতালে আনার মধ্যেবর্তী সময়ে তার মৃত্যু হয়। গাজীপুর সিটি করপোরেশনের কবরস্থানে তাঁকে দাফন করা হয়।
আফসানা মিমি

আফসানা মিমি একজন বাংলাদেশী অভিনেত্রী, মডেল, পরিচালক। তিনি "হাউজ ওয়াইফ" নাটকের জন্য শ্রেষ্ঠ টিভি অভিনেত্রীর জন্য মেরিল-প্রথম আলো সমালোচক পুরস্কার অর্জন করেন।
বাবার নাম সৈয়দ ফজলুল করিম। তিনি পানি উন্নয়ন বোর্ডে চাকরি করতেন। মা শিরীন আফরোজ সাংস্কৃতিক কর্মকাণ্ডের সঙ্গে যুক্ত ছিলেন। এই অভিনেত্রী পড়াশোনা করেছেন ঢাকা বিশ্ববিদ্যালয়ে। মিমি ১৯৯০ সালে বাংলা টেলিভিশনে "কোথাও কেউ নেই" নাটকে (বকুল চরিত্রে) অভিনয়ের মাধ্যমে পরিচিতি লাভ করেন। তারপর থেকে তিনি বহু টেলিভিশন নাটক এবং কিছু চলচ্চিত্রে অভিনয় করেছেন। ১৯৯২ সালে আজিজুর রহমানের ‘দিল’ চলচ্চিত্রের মধ্য দিয়ে বড়পর্দায় অভিষেক হয় তার। তারপর ‘নদীর নাম মধুমতী (১৯৯৪)’, ‘চিত্রা নদীর পারে (১৯৯৯)’, ‘প্রিয়তমেষু (২০০৯)’ ছবিতে অভিনয় করেন।
পরবর্তীতে তিনি "মনের কথা" নামে একটি টেলিভিশন অনুষ্ঠানের উপস্থাপনা করেন।
২০১৩ সালের সেপ্টেম্বর অণুয়ায়ী তিনি মুহাম্মদ জাফর ইকবালের গল্প "ক্যাম্প" অবলম্বনে নির্মিত চলচ্চিত্রের পরিচালনা করেন।
অ্যাবাকাভির

অ্যাবাকাভির () অথবা এবিসি একটি (NRTI)। এটি একধরনের যা এইচআইভি বা এইডস সংক্রমণে ব্যবহৃত হয়ে থাকে। এই ঔষধটি It has been well tolerated: the main side effect is ছাড়া তেমন কোনো পার্শ্বপ্রতিক্রিয়া দেখায় না; যদিও এই পার্শ্বপ্রতিক্রিয়াটিই কখোনো কখোনো ভয়াবহ আকারে দেখা দেয়। যার ফলে মৃত্যুও হতে পারে। জেনেটিক পরীক্ষা দ্বারা অবশ্য পার্শ্বপ্রতিক্রিয়া হবার সম্ভাবনা নির্ণয় করা যায়। দেখা গেছে, ৯০ শতাংশ রোগীতেই এই সমস্যাটি হয় না।
যে সমস্ত ভাইরাসের স্ট্রেইন জিডোভুডিনে অথবা ল্যামিভুডিনে রেজিস্ট্যান্ট হয়ে গিয়েছে, তাদের দমনের ক্ষেত্রে অ্যাবাকাভির কার্যকরী। কিন্তু জিডোভুডিন এবং ল্যামিভুডিন দুটিতেই রেজিস্ট্যান্ট ভাইরাস স্ট্রেইন কিন্তু অ্যাবাকাভিরে আক্রান্ত হয় না।
অ্যাবাকাভির ট্যাবলেট এবং মুখে খাবার দ্রবণ: এই দুইভাবে পাওয়া যায়। ঔষধটি অন্যান্য সাথে ব্যবহার হয় এবং এইচআইভি-১ সংক্রমণে ব্যবহৃত হয়। বস্তুত, অ্যাবাকাভির সবসময়েই অন্যান্য সাথে ব্যবহার করা উচিত, কারণ একক ঔষধ হিসেবে ব্যবহৃত হলে ভাইরাসের রেসপন্স কমে যায়।
সাধারল পার্শ্বপ্রতিক্রিয়া মাঝে রয়েছে: বমি বমি ভাব, মাথা ব্যথা, অবসাদ, বমি, হাইপারসেনসিটিভিটি, ডায়রিয়া, জ্বর/ কাঁপুনি, হতাশা, চামড়ায় ফুসকুড়ি, উদ্বেগ, ইত্যাদি।
ক্রিকেট ওয়েস্ট ইন্ডিজ

ক্রিকেট ওয়েস্ট ইন্ডিজ (পূর্ব নাম ওয়েস্ট ইন্ডিজ ক্রিকেট বোর্ড (ডব্লিউআইসিবি) ওয়েস্ট ইন্ডিজ অঞ্চলের পেশাদার ও শৌখিন ক্রিকেটের সর্বোচ্চ ক্রীড়া পরিচালনা পরিষদ। এক ডজনেরও অধিক ইংরেজি ভাষা-ভাষী ক্যারিবিয় দেশ ও নির্ভরশীল এলাকাসমূহ নিয়ে গঠিত ব্রিটিশ ওয়েস্ট ইন্ডিজ এ ক্রীড়া সংস্থার অন্তর্ভুক্ত। ১৯২০-এর দশকের শুরুতে এ সংস্থাটি ওয়েস্ট ইন্ডিজ ক্রিকেট কন্ট্রোল বোর্ড নামে গঠিত হয় যা এখনও মাঝে-মধ্যে পরিচিতি পেয়ে আসছে। কিন্তু ১৯৯৬ সালে বর্তমান নামে পরিবর্তন করা হয়। অ্যান্টিগুয়া ও বার্বুডা এলাকার সেন্ট জন্সে এ সংস্থার সদর দফতর অবস্থিত।
১৮৮০-এর দশক থেকে আন্তঃ-উপনিবেশ প্রতিযোগিতা ও খেলা আয়োজনের জন্য কোন কেন্দ্রীয় পরিচালনা সংস্থা না থাকায় ওয়েস্ট ইন্ডিজ ক্রিকেট একাদশ ইংল্যান্ড, কানাডা ও মার্কিন যুক্তরাষ্ট্র সফর করে। কিন্তু ঐ অঞ্চলে একই ধরনের সংস্থা থাকায় অনানুষ্ঠানিকভাবে বড় ক্লাব দলগুলোর সাথে সংঘাতে পরিণত হয়। এ প্রেক্ষিতে ওয়েস্ট ইন্ডিয়ান ক্রিকেটারগণ একটি সংস্থা গঠনের উপযোগিতা উপলদ্ধি করেন। কিন্তু ভৌগোলিক ও সাংস্কৃতিক বৈষম্য থাকায় তা বেশ কঠিন হয়ে দাঁড়ায়। ফলে মেরিলেবোন ক্রিকেট ক্লাবের অন্যতম সদস্য ও পরবর্তীকালে ওয়েস্ট ইন্ডিজ ক্রিকেট দলের ম্যানেজার আর. এইচ. মল্যাট এ সমস্যা দূরীকরণে এগিয়ে আসেন। তিনি অনেকগুলো অঞ্চলে প্রতিনিধিত্ব করে সংস্থাগুলোকে একত্রিত করার প্রয়াস চালিয়ে সফলকাম হন এবং ওয়েস্ট ইন্ডিজ ক্রিকেট কন্ট্রোল বোর্ড নামের সংস্থাটি গঠন করেন। বার্বাডোসের ব্রিজটাউনে অনুষ্ঠিত খসড়া সভাটি "ওয়েস্ট ইন্ডিজ ক্রিকেট কনফারেন্স" নামে ১৯২৬ সালে পরিচিতি পায়।
১৯২৬ সাল থেকে ওয়েস্ট ইন্ডিজ ক্রিকেট বোর্ড আন্তর্জাতিক ক্রিকেট কাউন্সিলের পূর্ণাঙ্গ সদস্য হিসেবে স্বীকৃতি পায়। ওয়েস্ট ইন্ডিজ ক্রিকেট দল এবং ওয়েস্ট ইন্ডিজ এ ক্রিকেট দলের অন্যান্য দেশের বিপক্ষে টেস্ট সফর ও একদিনের আন্তর্জাতিক খেলা পরিচালনায় এ সংস্থা মুখ্য ভূমিকা পালন করে। এছাড়াও ওয়েস্ট ইন্ডিজের ঘরোয়া ক্রিকেটে আঞ্চলিক চার দিনের প্রতিযোগিতা এবং ঘরোয়া একদিনের (লিস্ট এ) প্রতিযোগিতা ডব্লিউআইসিবি কাপ আয়োজন করে সংস্থাটি। স্যার অ্যালেন স্ট্যানফোর্ডের সম্মানার্থে টুয়েন্টি২০ পদ্ধতির ক্রিকেটে ঘরোয়া স্ট্যানফোর্ড ২০/২০ প্রতিযোগিতায়ও সম্পৃক্ততা রয়েছে ওয়েস্ট ইন্ডিজ ক্রিকেট বোর্ডের।
ফজলুর রহমান বাবু

ফজলুর রহমান বাবু (জন্ম আগস্ট ২২, ১৯৬০) হলেন একজন বাংলাদেশী অভিনেতা এবং সঙ্গীতশিল্পী। তিনি সংক্ষেপে বাবু নামে অধিক পরিচিত। তিনি শতাধিক বাংলাদেশি টেলিভিশন নাটক, তার সাথে পূর্ণদৈর্ঘ্য চলচ্চিত্র এবং বহু টেলিভিশন বিজ্ঞাপনে কাজ করেছেন। তিনি নাট্যধর্মী "শঙ্খনাদ" (২০০৪), "মেয়েটি এখন কোথায় যাবে" (২০১৬) ও "ফাগুন হাওয়ায়" (২০১৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে এবং "গহীন বালুচর" (২০১৭) চলচ্চিত্রে অভিনয়ের জন্য শ্রেষ্ঠ কৌতুকাভিনয়শিল্পী বিভাগে জাতীয় চলচ্চিত্র পুরস্কার। ২০২১সালে (নোনা জলের কাব্য) চলচ্চিত্র অভিনয়ের জন্য শেষ্ঠ পাশ্ব অভিনেতা বিভাগে জাতীয় চলচ্চিত্র পুরস্কার লাভ করেন ২০২১ সালে খাঁচার ভেতর অচিন পাখি অভিনয়ের জন্য সেরা অভিনেতা সমালোচক মেরিল পথম আলো পুরস্কার লাভ করেন তার অভিনীত অন্যান্য উল্লেখযোগ্য চলচ্চিত্র সমূহ হল "দারুচিনি দ্বীপ" (২০০৭), মনপুরা" (২০০৯), "অজ্ঞাতনামা" (২০১৬), এবং "হালদা" (২০১৭)। (২০২১) নোনা জলের কাব্য "
তিনি বাংলাদেশের ফরিদপুর জেলায় জন্মগ্রহণ করেন এবং ওখানে তার শৈশবের বেশিরভাগ সময় কাটান। তার বাবার কর্মস্থল পরিবর্তনের ফলে তারা সেখান থেকে চলে আসেন।
তিনি ১৯৭৮ সালে ফরিদপুরে "বৈশাখী নাট্য গোষ্ঠিতে" যোগদানের মাধ্যমে তার অভিনয় জীবনের শুরু করেন। একই বছর, বাবু প্রথমবারের মত জাতীয় নাট্য উৎসবে অভিনয় পরিবেশন করে। এরমধ্যে, তিনি ১৯৮৩ সালে অগ্রণী ব্যাংকে যোগদান করেন এবং তার কর্মস্থল ঢাকায় স্থানান্তরিত হয়। ঢাকায় চলে আসার পর তিনি মামুনুর রশীদের "আরণ্যক নাট্যদল" মঞ্চ দলে যোগ দেন। মঞ্চে তার অভিনয়কৃত উল্লেখযোগ্য নাটক হল, "নঙ্কার পালা", "পাথার" এবং "ময়ূর সিংহাসন"।
তিনি ১৯৯১ সালে টেলিভিশনে অভিনয় শুরু করেন। তার অভিনীত প্রথম টেলিভিশন সোপ অপেরা হল "মৃত্যুক্ষুধা"। এটি কাজী নজরুল ইসলামের রচিত "মৃত্যুক্ষুধা" অবলম্বনে নির্মিত এবং পরিচালনা করেছেন আবু জাফর সিদ্দিকী। এই নাটকটি বাংলাদেশ টেলিভিশনে (বিটিভি) প্রচারিত হয়। যাই হোক, মামুনুর রশীদের "ইতিকথা" (১৯৯১) টেলিভিশন নাটকে তিনি পরান মাঝির চরিত্রে অভিনয় করেন। এর ফলে, তিনি "সুন্দরী" ও "দানব" নাটকেও অভিনয়ের সুযোগ পান। বাবু তার হাস্যরসাত্মক চরিত্রে অভিনয়ের জন্যে বিখ্যাত কিন্তু তার "দানব" এবং "জয় জয়ন্তী"র মত মঞ্চ নাটকে তিনি গম্ভীর চরিত্রে অভিনয় করেন।
বাবু ২০০০ সাল পর্যন্ত নিরবিচ্ছিন্নভাবে টেলিভিশন এবং থিয়েটারে কাজ করে গেছেন, কিন্তু তিনি থিয়েটার অভিনয় ছেড়ে দেন যখন তার টেলিভিশনের কাজে মাসে পঁচিশ দিন তিনি ব্যস্ত থাকছেন। ২০০০ এবং ২০০১ সালের মধ্যবর্তী সময়ে বাবু প্রথম আব্দুল্লাহ আল মামুনের সাথে কাজ করেন, মঞ্চ নাটক "বিহঙ্গ" নাটকে। এছাড়া বাবু তৌকির আহমেদ পরিচালিত "দারুচিনি দ্বীপ" (২০০৭) চলচ্চিত্রে অভিনয় করেন। এই সিনেমার গল্পকার, সংলাপ রচয়িতা ও চিত্রনাট্যকার হলেন হুমায়ূন আহমেদ।
বাবু "মনপুরা" সিনেমায় দুইটি গান গাওয়ার মাধ্যমে সঙ্গীতশিল্পী হিসেবে আত্মপ্রকাশ করেন। বাবু তার প্রথম একক সঙ্গীত অ্যালবাম "ইন্দুবালা" (২০০৯)। এছাড়া তিনি মিশ্র সঙ্গীত অ্যালবাম "মনচোর" (২০০৮) এর চারটি গানে কণ্ঠ দিয়েছেন।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন ফজলুর রহমান বাবু। আন্দোলন চলাকালীন সময়ে ফজলুর রহমান বাবু সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
চতুরঙ্গ ডি সিলভা

পিন্নাদুওয়াগে চতুরঙ্গ ডি সিলভা (; জন্ম: ১৭ জানুয়ারি ১৯৯০) গালে এলাকায় জন্মগ্রহণকারী বিশিষ্ট শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের একদিনের আন্তর্জাতিকের অন্যতম খেলোয়াড় চতুরঙ্গ দলে মূলতঃ বামহাতি ব্যাটসম্যান হিসেবে অংশগ্রহণ করছেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করে থাকেন।
দক্ষিণ আফ্রিকা জাতীয় ক্রিকেট দলের বিপক্ষে খেলার জন্য সর্বপ্রথম মনোনীত হয়েছিলেন তিনি। কিন্তু একদিনের আন্তর্জাতিকে অভিষেক ঘটে চতুরঙ্গ ডি সিলভা’র ২০১৪ সালে বাংলাদেশে অনুষ্ঠিত এশিয়া কাপে। ২৫ ফেব্রুয়ারি তারিখে অনুষ্ঠিত উদ্বোধনী খেলায় পাকিস্তানের বিপক্ষে তেমন সফলতা দেখাতে না পারলেও ঐ খেলায় শ্রীলঙ্কা দল জয়লাভ করেছিল। পরবর্তীতে বাংলাদেশের বিপক্ষে তুলেন ৪৪ রান। জুলাই, ২০১৫ সালে সফরকারী পাকিস্তানের বিপক্ষে টুয়েন্টি২০ আন্তর্জাতিক সিরিজে তাকে অন্তর্ভুক্ত করা হয়েছিল। কিন্তু কোন খেলায় অংশগ্রহণের সুযোগ ঘটেনি তার।
৭ আগস্ট, ২০১৫ তারিখে নির্মা ডি সিলভা নাম্নী দীর্ঘদিনের সঙ্গীনিকে বিবাহ করেন তিন। কলম্বোর কিংসবারি হোটেলে বিবাহ অনুষ্ঠিত হয়।
তার কনিষ্ঠ ভ্রাতা ওয়ানিদু হাসারাঙ্গা ২ জুলাই, ২০১৭ তারিখে শ্রীলঙ্কার ওডিআই দলে অভিষিক্ত হয়েছেন।
ক্যাপ্টেন ফিলিপস (২০১৩-এর চলচ্চিত্র)

ক্যাপ্টেন ফিলিপস, ২০১৩ সালে মুক্তিপ্রপ্ত একটি আমেরিকান থ্রিলার চলচ্চিত্র। চলচ্চিত্রটি পরিচালনা করেন পল গ্রিনগ্রাস এবং প্রধান চরিত্রমসূহে অভিনয় করেন টম হ্যাঙ্কস ও বারখাদ আব্দি। চলচ্চিত্রটি ২০০৯ সালের ভারত মহাসাগরে সোমালিয়ার জলদস্যু আব্দুওয়ালি মুসার নেতৃত্তে মাস্ক আলাবামা ছিনতাই-এর সত্য ঘটনা অবলম্বনে নির্মিত। জলদস্যুরা এমভি মাস্ক আলাবামা জাহাজের ক্যাপ্টেন রিচার্ড ফিলিপসকে বন্দি হিসেবে নিয়ে যাওয়ার পর ঘটনার সূত্রপাত হয়েছিল।
চলচ্চিত্রের জন্য চিত্রনাট্য রচনা করেন বিলি রে, যা ২০১০ সালে প্রকাশিত অ্য ক্যাপ্টেন’স ডিউটি:সোমালি পাইরেটস, নেভি সিল এন্ড ডেঞ্জারাস ডেস এট সী বই থেকে নেওয়া হয়। বইটি লিখেছিলেন স্টিফেন টাল্টি ও ক্যাপ্টেন রিচার্ড ফিলিপস, যিনি জলদস্যুদের আক্রমণের সময় জাহাজটির ক্যাপ্টেন ছিলেন। এ প্রকল্পে স্কট রাডিন, ডানা ব্রুনেটি ও মাইকেল ডি লুকা প্রযোজক হিসেবে কাজ করেন। ২০১৩ সালে নিউ ইয়র্ক চলচ্চিত্র উৎসবে এর প্রিমিয়ার অনুষ্ঠিত হয় ও ১১ই অক্টোবর ২০১৩ সালে এটি প্রেক্ষাগৃহে মুক্তি দেওয়া হয়। চলচ্চিত্রটি মুক্তির পরই বক্স অফিসে সফল চলচ্চিত্র হিসেবে $২১৭ মিলিয়ন ডলার আয় করে, যেখানে চলচ্চিত্রটির মোট বাজেট ছিল $৫৫ মিলিয়ন ডলার। ২০১৪ সালে বেস্ট পিকচার ও আব্দি, শ্রেষ্ঠ সহশিল্পীসহ ক্যাপ্টেন ফিলিপস ছয়টি একাডিমি পুরস্কারের জন্য মনোনীয় হয়।
মোহাম্মদ আলী সিদ্দিকী

মোহাম্মদ আলী সিদ্দিকী (২ ফেব্রুয়ারি, ১৯৪৪ - ৪ নভেম্বর ২০১৪) একজন বাংলাদেশী সঙ্গীতশিল্পী। ১৯৬০ ও ১৯৭০-এর দশকে ঢাকার চলচ্চিত্রের জনপ্রিয় গায়ক। তার গাওয়া জনপ্রিয় গানগুলোর মধ্যে অন্যতম "ঐ দূর-দূরান্তে বন বনান্তে", "এই শহরে আমি যে এক নতুন ফেরিওয়ালা", "জানতাম যদি শুভঙ্করের ফাঁকি", "ঐ হৈ হৈ রঙিলা রঙিলারে", "হেসে খেলে জীবনটা যদি চলে যায়" ইত্যাদি।
তিনি ১৯৪৪ সালের ২রা ফেব্রুয়ারি নেত্রকোণা জেলায় জন্ম গ্রহণ করেন। তিনি বিপিন দাস, সমর দাস, আবদুল আহাদ, কাদের জামেরী প্রমুখ সংগীত ব্যক্তিত্বের কাছ থেকে সংগীতে দীক্ষা গ্রহণ করেন।
১৯৭৩ সালের সুরাইয়া সিদ্দিকীর সঙ্গে বিবাহবন্ধনে আবদ্ধ হন। তাদের তিন কন্যা সন্তান রয়েছে। তারা হলেন- এ্যানি সিদ্দিকী, রেনি সিদ্দিকী ও গিনি সিদ্দিকী।
১৯৬০ সাল থেকে তিনি রেডিও ও চলচ্চিত্রের গান গাইতে শুরু করেন। তিনি মোট ২০৬টি চলচ্চিত্রে গান গেয়েছেন। তার গাওয়া গানের সংখ্যা প্রায় সাড়ে তিন হাজার। বাংলা গানের পাশাপাশি তিনি উর্দু গানও গেয়েছেন।
২০১৪ সালের ৪ নভেম্বর সকাল ৯টায় নিজ বাসাতেই মৃত্যুবরণ করেন। তিনি দীর্ঘদিন ধরে হৃদরোগ, ব্রেন, ডায়াবেটিকস, কিডনীসহ নানা জটিল রোগে ভুগছিলেন তিনি।
কায়েস আরজু

কায়েস আরজু (জন্ম: ৫ই জুন, ১৯৮৪) একজন বাংলাদেশী অভিনেতা। তিনি ২০০৭ সালে "তুমি আছো হৃদয়ে" চলচ্চিত্রের মাধ্যমে অভিনয় জীবন শুরু করেন।
চলচ্চিত্রে অভিনয়ের পূর্বে কায়েস আরজু চট্টগ্রামে গ্রুপ থিয়েটারে কাজ করতেন। ঢাকায় আসার পর তিনি বিজ্ঞাপন ও নাটকে কাজ করতে শুরু করেন।
রোহিত সামন্ত

রোহিত সামন্ত ভারতের একজন জনপ্রিয় অভিনয়শিল্পী। তিনি মূলত টিভি ধারাবাহিকে অভিনয় করেন। তিনি "গানের ওপারে" ধারাবাহিকে কাজ করেছেন। বর্তমানে তিনি "চোখের বালি" টিভি ধারাবাহিকে অভিনয় করছেন। তিনি "ফান্দে পড়িয়া বগা কান্দে রে" চলচ্চিত্রেও অভিনয় করেছেন।
ব্যক্তি হিসেবে রোহিত অত্যন্ত দায়িত্ববান। তিনি তড়িৎ প্রকৌশলের ছাত্র ছিলেন। শেষবর্ষের শেষ সেমিস্টারে থাকার সময়ই তিনি একসাথে চাকরির অফার এবং স্টার জলসায় ঋতুপর্ণ ঘোষের পরিচালনায় "গানের ওপারে" ধারাবাহিকে অভিনয়ের সুযোগ পান। তিনি শেষেরটাই বেছে নেন।
প্রখ্যাত পরিচালক ঋতুপর্ণ ঘোষ রবীন্দ্রনাথ ঠাকুরের সার্ধশততম জন্মবার্ষিকী উপলক্ষে "গানের ওপারে" ধারাবাহিক নির্মাণ করেন। রোহিত সামন্ত এই ধারাবাহিকে অভিনয়ের মধ্যদিয়েই অভিনয়জীবনে আসেন।
চিত্রা সেন

চিত্রা সেন (ইংরেজি: Chitra Sen) একজন বাঙালি অভিনেত্রী ও নর্তকী। তিনি মূলত মঞ্চে অভিনয় করেছেন, কিন্তু এছাড়া তিনি চলচ্চিত্রে ও থিয়েটারেও কাজ করেছেন। তিনি জ্ঞানেশ মুখোপাধ্যায়ের অধীনে কাজ শুরু করেন। তিনি রবি ঘোষের সাথেও কাজ করেন। "স্বপ্নসন্ধানী" থিয়েটার গ্রুপে তিনি তার ছেলে কৌশিক সেনের সাথে কাজ করেন। বর্তমানে তিনি বয়েই গেলো ধারাবাহিকে অভিনয় করছেন।
চিত্রা সেন (চিত্রা মণ্ডল) ৫ই মে, ১৯৩৪ সালে কলকাতায় জন্মগ্রহণ করেন। তার পিতা পাঁচুগোপাল মণ্ডল ও মাতা আরতি মণ্ডল। তিনি বলকৃষ্ণ মেনন ও শক্তি নাগের কাছ থেকে মণিপুরী ও ভারতনাট্যম শেখেন। তিনি ১৯৬৬ সালে শ্যামল সেনকে বিয়ে করেন, যিনি নিজেও একজন অভিনেতা এবং উৎপল দত্তের ছাত্র ছিলেন। প্রথমে তিনি শ্যামল সেনের পরিচালনায় কাজ করতেন। তার পুত্রবধূ রেশমি সেন একজন নর্তকী ও অভিনেত্রী এবং নাতি রিদ্ধি সেনও একজন উঠতি অভিনেতা।
মরুভূমি জাতীয় উদ্যান

মরুভূমি জাতীয় উদ্যান, () ভারতের পশ্চিমাঞ্চলের রাজস্থান প্রদেশের জয়সলমের শহরের নিকটে অবস্থিত একটি জাতীয় উদ্যান।
একটি ভঙ্গুর বাস্তুতন্ত্রের স্বত্ত্বেও, এখানে পাখির একটি প্রাচুর্য আছে। এই মরুভূমি অঞ্চলে পরিযায়ী এবং বসবাসকারী পাখি জন্য একটি আশ্রয়স্থল। অনেক ঈগল, শাহিন, বাজ, চিল এবং শকুন, সংক্ষিপ্ত বাঁকা পা ঈগল, কটা ঈগল, তিলকিত ঈগল, ল্যাগার শাহিন ও কেস্ট্রল_ এঁদের মধ্যে সবচেয়ে সাধারণ এই এলাকায়। বালির হাঁস ছোট পুকুর বা হ্রদের কাছাকাছি থাকে। বিপন্ন মহান ভারতীয় দ্রুতধাবনক্ষম বৃহত্কায় পক্ষিবিশেষ একটি মহৎ পাখি তুলনামূলকভাবে ন্যায্য সংখ্যায় পাওয়া যায়। এটা বিভিন্ন ঋতুতে স্থানীয়ভাবে পরিযায়ী। এছাড়াও অন্যান্য পাখি পরিদর্শনের সবচেয়ে উপযুক্ত সময় নভেম্বর এবং জানুয়ারির মধ্যে। মরুভূমি জাতীয় উদ্যানে প্রাণীর ফসিল এবং ১৮০ মিলিয়ন বছর বয়সী গাছপালার একটি সংগ্রহ রয়েছে। ৬ মিলিয়ন বছর পুরাতন ডাইনোসরের কিছু জীবাশ্ম এই এলাকায় পাওয়া গেছে।
মরুভূমি জাতীয় উদ্যান ভারতের রাজস্থান প্রদেশের জয়সালমের শহরের নিকটে অবস্থিত।
খুরশীদ ইকবাল

খুরশীদ ইকবাল (); () (জন্ম: মার্চ ১৪, ১৯৬২) হলেন একজন ভারতীয় উর্দু কবি, লেখক এবং শিক্ষাবিদ। তিনি কবিতা এবং গদ্য সহ বহু বই লিখেছেন। তিনি তার সাহিত্য অবদানের জন্য হাওড়া লেখক এসোসিয়েশন অ্যাওয়ার্ড পেয়েছেন।
ইকবাল ভারতের কলকাতা শহরে মার্চ ১৪, ১৬৯২ সালে জন্মগ্রহণ করেন। তিনি ১৯৭৯ সালে জগতদল চশমা-ই-রহমত হাই স্কুল থেকে তার মাধ্যমিক শিক্ষালাভ করেন এবং ১৯৮২ সালে ঋষি বঙ্কিমচন্দ্র কলেজ, নইহারটি, পশ্চিমবঙ্গ থেকে স্নাতক সম্পন্ন করেন। তিনি কৃষিতে ১৯৮৪ সালে কলকাতা বিশ্ববিদ্যালয় থেকে প্ল্যান্ট শারীরবিদ্যার বিজ্ঞান মাস্টার ডিগ্রী অর্জন করেন। ১৯৮৭ সালে তিনি আঞ্জুমান উচ্চ বিদ্যালয়, ব্যারাকপুর একটি জৈব বিজ্ঞানের শিক্ষক হিসাবে এবং একই ইন্সটিটিউটে প্রধান শিক্ষক হিসেবে কর্মরত আগস্ট ২০০৭ থেকে তার কর্মজীবন শুরু করেন।
ইকবাল তার কর্মজীবনে বহু সংখ্যক বই লিখেছেন। তিনি বিশ্বের প্রথম অনলাইন উর্দু মাসিক পত্রিকা যা মহানামা কাইনাত এর একজন সম্পাদক হিসেবে কাজ করেছেন। এবং জানুয়ারি ২০০১ সাল থেকে পত্রিকাটি নিয়মিত প্রকাশ করা হয়।
সাবির নুরী

সাবির নুরী (; জন্ম: ফেব্রুয়ারি ২৩, ১৯৯২) হলেন একজন আফগান আন্তর্জাতিক ক্রিকেটার। নুরী একজন ডানহাতি ব্যাটসম্যান এবং ডান-হাতি অফ ব্রেক বোলার যিনি মুলত আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
নুরী ২০০৭ সালে আফগানিস্তানে অনূর্ধ্ব-১৯ ক্রিকেট দলের হয়ে প্রতিনিধিত্ব করেন এবং এসিসির অনূর্ধ্ব-১৯ এলিট কাপে মালয়েশিয়ার বিরুদ্ধে তার আত্মপ্রকাশ ঘটে।
নভেম্বর ২০০৯ সালে, নুরী আফগানিস্তানের এসিসি টুয়েন্টি-২০ বিশ্বকাপ স্কোয়াড জয়ী দলের সদস্য ছিলেন।
জানুয়ারী ২০১০ সালে, নুরী আয়ারল্যান্ডের বিরুদ্ধে ইন্টারকনটিনেন্তাল কাপ আফগানিস্তান দলের হয়ে তার প্রথম শ্রেণীর ক্রিকেট আত্মপ্রকাশ ঘটে। যেখানে নুরী প্রথম ইনিংসে ৮৫ রান করেন।
রিচি সোলায়মান

রিচি সোলায়মান একজন বাংলাদেশী টেলিভিশন অভিনেত্রী এবং মডেল। তিনি ৪০টির বেশি বাংলা ধারাবাহিক নাটকে অভিনয় করেছেন, দেড় শতাধিক বা তার অধিক খন্ড নাটকে অভিনয় করেছেন। আরো অভিনয় করেছেন একক নাটক, টেলিছবি ও বিজ্ঞাপনে।
রিচি সোলায়মান বাংলাদেশের নীলফামারীতে জন্মগ্রহণ করেন। তার বাবা এম. এম. সোলায়মান একজন ব্যবসায়ী। রিচি সোলায়মান ঢাকায় সেন্ট জুডস্ টিউটোরিয়াল বিদ্যালয় থেকে তার প্রাথমিক শিক্ষাগ্রহণ করেন। বিদ্যালয়ের শিক্ষাগ্রহণের পর তিনি ইউনিভার্সিটি অব এশিয়া প্যাসিফিক থেকে ব্যবসা প্রশাশনে স্নাতক (বিবিএ) সম্পন্ন করেন।
রিচি সোলায়মান ১৯৯৮ সালে বিটিভিতে প্রচারিত ফারুখ ভুঁইয়া প্রযোজিত টনি ডায়েসের বিপরীতে "বেলা ও বেলা" নাটকে অভিনয়ের মাধ্যমে অভিনেত্রী হিসেবে তার কর্মজীবন শুরু করেন। তিনি নিজেকে বাংলাদেশী মিডিয়ার অন্যতম প্রধান অভিনেত্রী এবং দক্ষ নৃত্যশিল্পী হিসেবে প্রতিষ্ঠিত করেন। তিনি ৪০টিরও বেশি টেলিভিশন ধারাবাহিক নাটকে কাজ কাজ করেছেন। ২০১৫ সাল পর্যন্ত সোলাইমান অনেক বিখ্যাত টেলিফিল্ম, নাটক, সিরিয়াল, টিভি বিজ্ঞাপনে কাজ করেন। বড় পর্দায় তার অভিষেক ঘটে শাহনেওয়াজ কাকলী পরিচালিত "নীরব প্রেম" চলচ্চিত্রে অভিনয়ের মাধ্যমে।
বাংলাদেশি কবিদের তালিকা

নিম্নলিখিত বাংলাদেশী কবি তালিকা বাংলাদেশে জন্মগ্রহণকারী, বসবাসকারী, এবং বাংলা ভাষায় কবিতাচর্চাকারী এমন কবিদের জীবনী সম্পর্কিত উইকিপিডিয়ার সম্পূর্ণ/অসম্পূর্ণ নিবন্ধের তালিকা।
শাহনেওয়াজ কাকলী

শাহনেওয়াজ কাকলী একজন বাংলাদেশী চলচ্চিত্র, মঞ্চ ও টেলিভিশন পরিচালক এবং চিত্রনাট্যকার। তিনি উত্তরের সুর নামক চলচ্চিত্র পরিচালনার মাধ্যমে বড় পর্দায় পরিচালক হিসেবে আত্মপ্রকাশ করেন। যা গোয়া আন্তর্জাতিক চলচ্চিত্র উৎসব, কলকাতা আন্তর্জাতিক চলচ্চিত্র উৎসব এবং থার্ড আই মুম্বাই ফিল্ম ফেস্টিভ্যাল সহ বিভিন্ন আন্তর্জাতিক চলচ্চিত্র উৎসবে প্রদর্শিত হয়।হয়। ছবিটি ৩টি বাংলাদেশ জাতীয় চলচ্চিত্র পুরস্কার জিতেছে ।
কাকলী চলচ্চিত্র পরিচালনার পূর্বে বেশ কিছু টেলিফিল্ম এবং মঞ্চনাটক পরিচালনা করেন। তিনি একজন চিত্রশিল্পীও। তার কাজে বাংলা চলচ্চিত্র পরিচালক ঋত্বিক ঘটকের প্রভাব রয়েছে। ২০১২ সালে ১ নভেম্বর একটি সাক্ষাতকারে কাকলী বলেন,
অন্যান্য বাঙালীর মত, আমি সত্যজিৎ রায় এবং ঋত্বিক ঘটকের সিনেমা দেখে বড় হয়েছি, যদিও আমি ঋত্বিক ঘটককে বেশি পছন্দ করি এবং তাকে অত্যধিক শ্রদ্ধা করি। আমি উনার দ্বারা অনুপ্রাণিত এবং ফলে ঋত্বিক ঘটকের প্রভাব আমার চলচ্চিত্র 'উত্তরের সুর' (Northern Symphony) সিনেমায় বিদ্যমান।
তার বড় পর্দার চলচ্চিত্র "উত্তরের সুর" সিনেমায়, তিনি একজন সঙ্গীতশিল্পীর জীবনের চিত্র ফুটিয়ে তুলেছেন এবং তা ছোট্ট মেয়ে যেকিনা গান গেয়ে ভিক্ষা করে তাদের জীবনযাপনের জন্য উপার্জন করেন।
জাভেদ আহমেদী

জাভেদ আহমেদী (; জন্ম ২ জানুয়ারি ১৯৯২) হলেন একজন আফগান ক্রিকেটার। জাভেদ একজন ডানহাতি ব্যাটসম্যান এবং ডানহাতি অফব্রেক বোলার হিসেবে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
সিনিয়র দলের হয়ে তিনি ২০১০ আইসিসি ওয়ার্ল্ড ক্রিকেট লিগ ডিভিশন ওয়ান এর একটি ওয়ার্ম আপ ম্যাচে স্কটল্যান্ডের বিরুদ্ধে আত্মপ্রকাশ করেন। এই টুর্নামেন্ট চলাকালীন তিনি স্কটল্যান্ডের বিরুদ্ধে একদিনের আন্তর্জাতিক ক্রিকেটে এবং লিস্ট এ ক্রিকেট তার অভিষেক ঘটে। তখনও পর্যন্ত তিনি মোট ২টি ওডিআই খেলেছিলেন, উভয় ২০১০ সালের স্কটল্যান্ডের বিুরুদ্ধে আফগানিস্তানের ট্যুর সময়। তার চতুর্থ ওডিআই ম্যাচে, তিনি ৩১ রান করেন ব্যাটিং গড় ১০.৩৩। এছাড়াও তিনি ফিল্ডিংয়ে ২টি ক্যাচ লুফে নেন।
জাভেদের প্রথম শ্রেণীর ক্রিকেটে ২০০৯-১০ সিজনে আইসিসি ইন্টারকন্টিনেন্টাল কাপে কেনিয়ার বিরুদ্ধে অভিষেক ঘটে। উক্ত ম্যাচে তিনি ১১ ও ৫৫ রানের ইনিংস খেলেন, তিনি তার খেলোয়াড়ী জীবনের প্রথম অর্ধশতক করেন।
ভাভেদের প্রিয় খেলোয়াড় হচ্ছে অষ্ট্রেলিয়ার মাইকেল ক্লার্ক, কিন্তু তিনি তার ব্যাটিং স্টাইল মাইকেল ভন এর মত করতে পছন্দ করেন।
নিওপ্লাজম

নিওপ্লাজম (ইংরেজি: Neoplasm, গ্রীক: νεο- "neo-", "নতুন" + πλάσμα "plasma", "সৃষ্টি") টিউমার হল কোষের অস্বাভাবিক বিভাজনের ফলে সৃষ্ট অস্বাভাবিক সমষ্টি।অস্বাভাবিক বৃদ্ধির আগে,কোষ বৃদ্ধির একটি অস্বাভাবিক প্যাটার্ন মেটাপ্লাসিয়া কিংবা ডিসপ্লাসিয়া অতিক্রম করে। যাই হোক,মেটাপ্লাসিয়া কিংবা ডিসপ্লাসিয়া নিওপ্লাসিয়া হবেই,এমন কোন কথা নেই। নিওপ্লাস্টিক কোষের বৃদ্ধি স্বাভাবিক কোষের থেকে অনেক বেশি যা সমন্বয় বজায় রাখতে পারে না।এটির পরিবর্তনকারি উদ্দীপনা অপসারণ করলে আগের অবস্থার কোন পরিবর্তন হয় না।এর ফলে টিউমার হয়। নিওপ্লাসিয়া বিনাইন,প্রি-ম্যালিগন্যান্ট কারসিনোমা ইন সিটু(Carcinoma in Situ) কিংবা ম্যালিগন্যান্ট ক্যান্সার এই তিন রকম হতে পারে।
নিওপ্লাসিয়া বিনাইন,সম্ভাব্য বিনাইন কিংবা ম্যালিগন্যান্ট ক্যান্সার এই তিন রকম হতে পারে। 
যেহেতু নিওপ্লাজম একটি ভিন্নধর্মী রোগ,তাই এটির সুনির্দিষ্ট সংজ্ঞা দেয়া কঠিন ।তবে ব্রিটিশ ক্যান্সার বিশেষজ্ঞ আর.এ.উইলিস এর সংজ্ঞা বহুল প্রচলিত," নিওপ্লাজম হল টিস্যুর অস্বাভাবিক সমষ্টি যার বৃদ্ধি নিয়ন্ত্রণহীন এবং স্বাভাবিক টিস্যুর মত নয় এবং যা পরিবর্তনকারি উদ্দীপনা অপসারণ করলে আগের অবস্থার কোন পরিবর্তন হয় না।" "
নিওপ্লাস্টিক টিউমার প্রায়ই একাধিক ধরনের কোষ নিয়ে গঠিত , কিন্তু তাদের ক্রমাগত বৃদ্ধি একটি একক নিওপ্লাস্টিক কোষের সংখ্যার(population) উপর সাধারণত নির্ভরশীল.এই কোষগুলোকে ক্লোনাল বলে ধরে নেয়া হয় -কারণ, তারা একটি একক জনক কোষ( single progenitor cell) থেকে অবতীর্ণ হয়.
আব্দুল্লাহ ইয়ামিন আব্দুল কাইয়ুম

আব্দুল্লাহ ইয়ামিন আব্দুল কাইয়ুম (; জন্ম: ২১ মে, ১৯৫৯) মালদ্বীপ প্রজাতন্ত্রের ৬ষ্ঠ রাষ্ট্রপতির। মালদ্বীপের আইনসভা পিপলস মজলিসে সংখ্যালঘিষ্ঠ দলের নেতা ছিলেন। ১৯৯৩ সাল থেকে অদ্যাবধি ধারাবাহিকভাবে চার মেয়াদে সংসদ সদস্যরূপে নির্বাচিত হয়ে আসছেন। তবে ২০২০ সালে মুদ্রা-পাচার মামলায় তিনি কারাবন্দী হন এবং বর্তমানে মালদ্বীপের মাফুশি কারাগারে রয়েছেন।
রাজনৈতিক জীবনের শুরুতে ইয়ামিন তার জীবনের বড় একটি অংশ মাচ্চানগোলহি ওয়ার্ড এলাকায় কম্যুনিটি সংগঠক হিসেবে ব্যয় করেন। এ এলাকাতেই তিনি শৈশবকাল অতিবাহিত করেন। মাচ্চানগোলহি ওয়ার্ড প্রধান হিসেবে দায়িত্বপালনকালীন সময়ে তিনি জনপ্রিয় সাংস্কৃতিক অনুষ্ঠান আয়োজনে জেলাকে পরিচিতি ঘটান এবং কম্যুনিটিভিত্তিক বেসরকারী বিদ্যালয় আহমাদিয়াকে শিক্ষার সর্বোচ্চ মানে রূপান্তরের প্রয়াস চালিয়ে সফলকাম হন। এরপর তিনি পিপলস অ্যালায়েন্স (পিএ) নামের একটি রাজনৈতিক দল প্রতিষ্ঠায় সহায়তা করেন। পরবর্তীতে তিনি দল ত্যাগ করে ২০১০ সালে মালদ্বীপ প্রগ্রেসিভ পার্টিতে (পিপিএম) যোগদান করেন। দল গঠনের পর থেকেই তিনি পিপিএমের দলনেতা হিসেবে সংসদীয় দলের প্রধান হন। ১৭-১৯ জানুয়ারি, ২০১৩ তারিখে আয়োজিত পিপিএমের প্রথম কংগ্রেসের মাধ্যমে বর্তমানেও তিনি এ পদ ধারণ করে আছেন। ২০১৩ সালে অনুষ্ঠিত মালদ্বীপের সংসদীয় নির্বাচনে তিনি জয়যুক্ত হন।
আরিফ জাকারিয়া

আরিফ জাকারিয়া (ইংরেজি: Arif Zakaria; জন্ম ১১ নভেম্বর, ১৯৬৬) একজন ভারতীয় অভিনেতা। তিনি সবেচেয়ে বেশি সুপরিচিত "দারমিয়ান" সিনেমাতে তার "ইম্মি বেগম" চরিত্রে অভিনয়ের জন্য।
জাকারিয়া কলেজের থিয়েটারে অভিনয় জীবন শুরু করেন এবং পরবর্তীতে টেলিভিশন এবং সিনেমাতে সংযুক্ত হন। তিনি "চুনাওতি", "করামভূমি", "মৃত্যুদন্ড", "ধুন্ড", "আরজু", "আদালত" ইত্যাদি ক্যাম্পাস সহ গত দশকের পর থেকে অসংখ্য টেলিভিশন ধারাবাহিকে অভিনয় করেছেন।
টিয়া বাজপেয়ী

টিয়া বাজপেয়ী (; জন্ম নাম: টুইঙ্কল বাজপেয়ী) হলেন একজন ভারতীয় গায়িকা, টেলিভিশন এবং চলচ্চিত্র অভিনেত্রী। তিনি সর্বপ্রথম টিভি শো "ঘর কি লক্ষ্মী বেটিয়া" তে অভিনয় করেন। এছাড়াও তিনি ট্যালেন্ট শো "কৌন জিতেগা বলিউড কা টিকেট" -এ কাজ করেন।
টেলিভিশনে অভিনয়ের পর ২০১১ সালে তিনি "হন্টেড থ্রিডি" চলচ্চিত্রটির মাধ্যমে বড় পর্দায় অভিনয় শুরু করেন। ২০১২ সালে তার "১৯২০: ইভিল রিটার্নস" চলচ্চিত্রটি মুক্তি পায়।
ইতোমধ্যে একজন চিত্রনায়িকা টুইঙ্কল (খান্না) নামে চলচ্চিত্র শিল্পে অক্ষয় কুমার এর স্ত্রী রয়েছেন; আর এজন্য তিনি বিক্রম ভাট এর অনুরোধে টুইঙ্কল থেকে তার নাম টিয়ায় পরিবর্তন করেন। ব্যক্তিগত কারণে তিনি টুইঙ্কল নামটি খুবই শিশুসুলভ চিন্তা করেন এবং পরবর্তীতে তার নাম পরিবর্তন করে অন্য নাম নির্বাচন করার সিদ্ধান্ত নেন।
বাঙালি সাহিত্যিকদের তালিকা (কালানুক্রমিক)

এটি বাঙালি সাহিত্যিকদের কালানুক্রমিক তালিকা। জন্ম তারিখ অনুযায়ী এই তালিকাটি তৈরী করা হয়েছে এবং এই তালিকাটি কোন নির্দিষ্ট দেশ বা সময়কালের জন্য নয়। কালক্রম অনুযায়ী তৈরী করা না যাওয়ার কারণে কিছু কিছু ক্ষেত্রে বর্নক্রম ব্যবহার করা হয়েছে।
গুরুত্বপূর্ণ জাতীয় এবং আন্তর্জাতিক পদক প্রাপ্তির বিষয়টিও এখানে উল্লেখ করা হয়েছে:
টিম ব্রেসনান

টিমোথি টিম থমাস ব্রেসনান (; জন্ম: ২৮ ফেব্রুয়ারি, ১৯৮৫) পশ্চিম ইয়র্কশায়ারের পন্টেফ্রাক্ট এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ব্রেসনান ফাস্ট-মিডিয়াম বোলিং করেন। পাশাপাশি ব্যাটিংয়েও তিনি তার সামর্থ্যতা যথাসাধ্যভাবে প্রদর্শন করে থাকেন। কাউন্টি ক্রিকেটে ইয়র্কশায়ারের পক্ষাবলম্বন করে মাঠেন নামেন। সাধারণতঃ তিনি ডিপ অঞ্চলে ফিল্ডিং করেন। ২০০২ ও ২০০৩ সালে এনবিসি ডেনিস কম্পটন পুরস্কার লাভ করেন।
রে এবং জুলি দম্পতির সন্তান হিসেবে ব্রেসনান জন্মগ্রহণ করেন। ক্যাসলফোর্ড হাই স্কুল টেকনোলজি এন্ড স্পোর্টস কলেজে পড়াশোনা শেষে পন্টেফ্রাক্টের নিউ কলেজে অধ্যয়ন করেন। টাউনভিল ক্রিকেট ক্লাবের জুনিয়র ক্রিকেটের মাধ্যমে তার খেলোয়াড়ী জীবনের সূত্রপাত ঘটে। এ ক্লাবেই তার বাবা, ভাতৃদ্বয় - নিক এবং রিচি ক্রিকেট খেলেছিলেন। তারপর তিনি ক্যাসলফোর্ড ক্রিকেট ক্লাবে স্থানান্তরিত হন ও ইয়র্কশায়ারে স্থায়ীভাবে নিজেকে প্রতিষ্ঠা করেন। তিনি লিডস ইউনাইটেড ফুটবল ক্লাবের একনিষ্ঠ সমর্থক।
জুন, ২০০৬ সালে তিনি ইংল্যান্ডের একদিনের আন্তর্জাতিক দলে খেলার জন্য আমন্ত্রিত হন ও আয়ারল্যান্ড এবং শ্রীলঙ্কা সফরে যান। ১৫ জুন, ২০০৬ তারিখে রোজ বোলে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে অভিষেক ঘটে তার। খেলায় তিনি ৬* রানে অপরাজিত ছিলেন ও ২ ওভারে ২০ রান দেন। দুইদিন পর লর্ডসে অনুষ্ঠিত একদিনের আন্তর্জাতিকে একই দলের বিপক্ষে ৯ ওভারে ৪৪ রান দিয়ে ১ উইকেট লাভ করেন। খেলায় তার দল ২০ রানের ব্যবধানে পরাজিত হয়।
এরপর ২৯ এপ্রিল, ২০০৯ তারিখে টেস্ট দলের সদস্যরূপে অন্তর্ভুক্ত করা হয়। ওয়েস্ট ইন্ডিজ দলে বিপক্ষে আঘাতপ্রাপ্ত অ্যান্ড্রু ফ্লিনটফের বিপরীতে তার এ অন্তর্ভুক্তি। এক সপ্তাহ পর লর্ডসে গ্রাহাম অনিয়ন্সের সাথে তারও টেস্ট অভিষেক ঘটে। খেলায় তিনি ৯ রান সংগ্রহ করেছিলেন ও কোন উইকেট লাভ করতে সক্ষমতা দেখাতে পারেননি। দ্বিতীয় খেলায় ব্রেন্ডন ন্যাশকে আউট করার মাধ্যমে তিনি তার প্রথম উইকেট লাভ করেন। পরের বলেই দিনেশ রামদিনকে আউট করেন। খেলায় তিনি তিন উইকেট লাভ করেন। ২০১০-১১ মৌসুমে অনুষ্ঠিত অ্যাশেজ সিরিজে দলের সদস্য হিসেবে মনোনীত হন। এমসিজিতে অনুষ্ঠিত বক্সিং ডে টেস্টে ৬ উইকেট লাভ করেন। তন্মধ্যে শেষ উইকেটটি দখল করে ইংল্যান্ডকে বিজয়ে নিয়ে যান ও ইংল্যান্ড অ্যাশেজ ট্রফি ফিরে পায়। এ সময়ে ইংল্যান্ড একটিমাত্র টেস্টে পরাজিত হয়। ২০০৯ থেকে ২০১২ সালের মধ্যে প্রথম ১৩ টেস্টে জয়ী হয়, ১৪তম টেস্ট ড্র এবং পরেরটি দক্ষিণ আফ্রিকা দলের কাছে ১৯ জুলাই, ২০১২ তারিখে পরাভূত হয়েছিল।
শেফালী চৌধুরী

পাঁচ ভাই-বোনের মধ্যে সবচেয়ে ছোট, শেফালী বার্মিংহাম, ইংল্যান্ডে এক সিলেটি ব্রিটিশ-বাংলাদেশী পরিবারে জন্মগ্রহণ করেন। তার মা-বাবা যুক্তরাজ্যে ১৯৮০ সালে স্থানান্তর হন। অভিনয়ের পূর্বে তিনি বার্মিংহাম শহরের ওয়েভারলী বিদ্যালয়ে ভর্তি হন।
শেফালী "হ্যারি পটার" ধারাবাহিক চলচ্চিত্রে "প্রভাতী পাতিল" চরিত্রে অভিনয়ের জন্য বিশেষভাবে পরিচিত। তিনি এই চরিত্রে অভিনয় শুরু করেন ২০০৫ সালের "হ্যারি পটার অ্যান্ড দ্য গব্লেট অব ফায়ার" সিনেমার মাধ্যমে। যখন তিনি ওয়েভারলী বিদ্যালয়ে শেষ বর্ষে তখন প্রভাতী চরিত্রে অভিনয় শুরু করেন। তিনি এবং আফসান আজাদ, যিনি প্রভাতী পাতিলের জমজ বোন পদ্মা পাতিলের চরিত্রে অভিনয় করেন। আযাদের মতে, তারা দুইজন খুব ভাল বন্ধু।
যদিও তার অভিনীত প্রথম চলচ্চিত্র হল "কান্নাথিল মুথামিত্তাল" (Kannathil Muthamittal), তিনি পরিচিত লাভ করেন "হ্যারি পটার অ্যান্ড গব্লেট অব ফায়ার" সিনেমায় অভিনয়ের মাধ্যমে। এই সিনেমায় তিনি হগওয়ার্টসে অনুষ্ঠিত ইয়ুল বল খেলায় হ্যারি পটারের সাথে অংশগ্রহণ করেন। ড্যানিয়েল রেডক্লিফ তার সম্পর্কে বলেন, "I had a dance scene with Shefali. She was completely amazing।" তিনি অভিনেত্রী বুনি রাইটেরও বন্ধু, যিনি "হ্যারি পটার" চলচ্চিত্রে জিনি উইজলি চরিত্রে অভিনয় করেন।
ইজাতুল্লাহ দৌলতজাই

ইজাতুল্লাহ দৌলতজাই (; জন্ম: ১০ মে ১৯৯১) হলেন একজন আফগান ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে খেলে থাকেন। দৌলতজাই বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন।
দৌলতজাই নিজিল্যান্ডে অণুষ্ঠিতব্য অণুর্দ্ধ-১৯ বিশ্বকাপে আফগানিস্তান দলে হয়ে প্রতিনিধিত্ব করেন। তিনি উক্ত টুর্নামেন্টের সময়ে তাদের সব ম্যাচে খেলেছিলেন।
সিনিয়র দলের হয়ে তার আত্মপ্রকাশ হয় ২০০৯-১০ সালের আইসিসি ইন্টারকন্টিনেন্টাল কাপে কেনিয়ার বিরুদ্ধে প্রথম শ্রেণীর ক্রিকেট ম্যাচে। উক্ত ম্যাচে তিনি তার প্রথম "প্রথম শ্রেণীর ক্রিকেটের" উইকেট কলিন্স ওবুয়া আউট করেন। প্রথম শ্রেণীর ম্যাচ পর, তিনি দ্বিতীয় ওয়ানডেতে কেনিয়ার বিরুদ্ধে তার একদিনের আন্তর্জাতিক আত্মপ্রকাশ হয়। এছাড়াও তার প্রথম লিস্ট এ ম্যাচে তিনি ৩৭ রান খরচ করে সিরিন ওয়াটার্স এবং কলিন্স ওবুয়া এর উইকেট লাভ করেন।
সাবিরুল ইসলাম

সাবিরুল ইসলাম (জন্ম: ১২ জুলাই, ১৯৯০) বাংলাদেশী বংশোদ্ভূত ব্রিটিশ তরুণ উদ্যোক্তা, লেখক ও বক্তা। তিনি তিনটি বই লিখেছেন। তার লেখা তরুণদের ব্যবসা শেখার গেম ‘টিন-ট্রাপেনার’ যুক্তরাজ্যের ৬৫০টি স্কুলে পাঠ্যসূচির অংশ হিসেবে শিক্ষার্থীদের খেলতে দেওয়া হয়। এটি সারাবিশ্বের ১৪টি দেশে পাওয়া যায়। ২০১০ সালে পৃথিবীর ২৫ তরুণ শিল্প-উদ্যোক্তার একজন নির্বাচিত হন সাবিরুল। যুক্তরাজ্যের প্রভাবশালী ১০০ ব্রিটিশ-বাংলাদেশির তালিকায় নাম আছে তার। তার লেখা বই ‘দ্য ওয়ার্ল্ড অ্যাট ইওর ফিট’ বিক্রি হয়েছে ৬০ হাজার কপি। তিনি এখন ‘ইন্সপায়ার ওয়ান মিলিয়ন’ (Inspire1Million) কার্যক্রম চালাচ্ছেন, যার লক্ষ্য বিশ্বজুড়ে ১০ লাখ তরুণ উদ্যোক্তা তৈরি করা। ইতোমধ্যে এই প্রকল্প নিয়ে তিনি বিশ্বের ২৫টি দেশের আট লাখের বেশি তরুণের সামনে কথা বলেছেন। 
সাবিরুলের জন্ম এবং বেড়ে উঠা ইংল্যান্ডের লন্ডনে। তার বাবার নাম শফিকুল ইসলাম। তার দাদার বাড়ি বাংলাদেশের সিলেটের বিশ্বনাথ উপজেলায়। 
মাত্র ১৩ বছল বয়সে সাবিরুল ইসলাম সোয়ানলি বিজনেস স্কুলে তার সহপাঠী ১৪ বছর বয়সের চাচাতো ভাই কবিরুলসহ স্কুল ক্যালেন্ডার ডিজাইনের ব্যবসা শুরু করেন। পড়াশোনার সঙ্গে প্রোডাকশন ডাইরেক্টর হিসেবে চাকরি করতে থাকেন তিনি। কিন্তু দুই সপ্তাহের মাথায় সাবিরুলকে চাকরি থেকে বরখাস্ত করা হয়। পরবর্তীতে স্কুলের আরও ছয় বন্ধুকে পরিচালকের পদ দিয়ে শুরু করেন ওয়েব ডিজাইনের ব্যবসা। তবে কিশোরদের কিছু করার আগ্রহে সাধুবাদ জানালেও কেউ কাজ দিতে চাইল না। পরবর্তীতে লন্ডনে যুক্তরাষ্ট্রের মেরিল লিনচ কোম্পানির ব্যবস্থাপনা পরিচালক এ কোম্পানির ওয়েব ডিজাইনের কাজ দেন। পরবর্তীতে দুই বছরের চেষ্টায় ব্যবসার মৌলিক কিছু বিষয় শিখেন সাবিরুল। মাত্র ১৬ বছর বয়সে নিউইয়র্ক স্টক মার্কেটে অভিজ্ঞতা অর্জনের সুযোগ হয়। যেখানে প্রতি সেকেন্ডে যেখানে ১০ লাখ ডলারের ব্যবসা আসে-যায়! সেখানেই লন্ডন স্টক মার্কেটে জুনিয়র ট্রেডার হিসেবে কাজ শুরু করেন সাবিরুল। ১৭ বছর বয়সে নিজের অভিজ্ঞতা নিয়ে লিখলেন তার প্রথম বই "দ্য ওয়ার্ল্ড অ্যাট ইয়োর ফিট"। প্রকাশের নয় মাসে বইটি বিক্রি হয় ৪২ হাজার ৫০০ কপি! আর এই সময়টায় ৩৭৯টি অনুষ্ঠানে নিজের বই ও ভাবনা নিয়ে বক্তব্য দেন তিনি। বইয়ের প্রকাশনা উৎসবে উপস্থিত থেকে ব্রিটেনের সাবেক প্রধানমন্ত্রী গর্ডন ব্রাউন বলেছিলেন, ‘পৃথিবীতে প্রেরণার প্রতীক হয়ে আলো ছড়াবে এই তরুণ।’ পরবর্তীতে সিঙ্গাপুরের খ্যাতনামা প্রকাশনা প্রতিষ্ঠান মার্শাল ক্যাভেন্ডিস থেকে দ্বিতীয় বই "দ্য ওয়ার্ল্ড অ্যাট ইয়োর ফিট-থ্রি স্ট্রাইকস টু এ সাকসেসফুল এন্ট্রাপ্রেনিউর" প্রকাশিত হয়। বইটি মূলত নানা দেশের ২৫ জন টিন-স্পিকারের (কিশোর বক্তা) সাফল্যগাথা। সাবিরুলের তৈরি বিশ্বের বিভিন্ন দেশের ১৬-২৫ বছর বয়সী তরুণদের বক্তৃতা দেওয়ার জায়গা ‘টিন স্পিকার’ এর সাফল্য ছিল এটি। বই আর বক্তৃতার পাশাপাশি ‘টিন-ট্রাপেনার’ গেম তৈরির ভাবনা নিয়ে স্কুলপড়ুয়া তরুণদের ব্যবসা শেখার মজার এই বোর্ড গেম শুরু করলেন তিনি। একসঙ্গে শুরু হয় বিশ্বের ১৪টি দেশে শুরু হলো "টিন-ট্রাপেনার" বিক্রি। নানা দেশে এ পর্যন্ত পাঁচ লাখের বেশি কপি বিক্রি হয়েছে গেমটি। ইংরেজির বাইরে আরও ১৩টি ভাষায় বের হয়েছে এটি। যুক্তরাজ্যের ৬৫০টি স্কুলে পাঠ্যসূচির অংশ হিসেবে শিক্ষার্থীদের খেলতে দেওয়া হয় সাবিরুলের এই উদ্ভাবন।
আফতাব আলম

আফতাব আলম (; জন্ম: ৩০ নভেম্বর ১৯৯২) হলেন একজন আফগান আন্তর্জাতিক ক্রিকেটার। তিনি ২০১০ সালের প্রথম দিকে আফগানিস্তানের জাতীয় ক্রিকেট দলের হয়ে তার একদিনের আন্তর্জাতিক ক্রিকেট খেলায় আত্মপ্রকাশ ঘটে।
দৌলত আহমেদজাই

দৌলত খান আহমেদজাই (; জন্ম: সেপ্টেম্বর ৫, ১৯৮৪) হলেন একজন ডান-হাতি ব্যাটসম্যান এবং ডানহাতি ফাস্ট মিডিয়াম বোলার যিনি মুলত আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
আফগান দলের এপ্রিল ১৯, ২০০৯ সালে দক্ষিণ আফ্রিকায় "আইসিসি ওয়ার্ল্ড কাপ কোয়ালিফায়ার" এর শীর্ষ ছয় শেষে একদিনের আন্তর্জাতিক মর্যাদা সুরক্ষিত হওয়ার পর তিনি স্কটল্যান্ডের গেভিন হ্যামিলটন আউট করে ওয়ানডে ক্রিকেটে আফগানিস্তানের জন্য প্রথম উইকেট লাভ করা বোলারে মর্যাদা পান। খেলাটি বেনোনীর উইলোমুরে পার্কে অনুষ্ঠিত হয় এবং উক্ত কোলাফিয়ার ম্যাচে আফগান ক্রিকেট দল ৫ স্থান লাভ করে।
হাসতি গুল

হাসতি গুল আবিদ (; জন্ম: ১ জানুয়ারি ১৯৮৪) হলেন একজন আফগান আন্তর্জাতিক ক্রিকেটার। গুল হলেন একজন ডানহাতি ব্যাটসম্যান যিনি বল করে থাকেন ডানহাতি মিডিয়াম পেস গতিতে এবং আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
গুল নানগাহার প্রদেশে জন্মগ্রহণ করেন, তিনি সোভিয়েত প্রত্যাহারের পর আফগানিস্তান এবং পরবর্তীতে গৃহযুদ্ধ সোভিয়েত আক্রমণ থেকে পালিয়ে তার পরিবারের সাথে শরণার্থী ক্যাম্পে তার প্রথম দিকের বছর অনেক ব্যয় করেন। গুল তার সতীর্থদের অনেক ভালো লাগে এবং পাকিস্তান প্রতিবেশী দেশের মধ্যে খেলা ধারণা লাভ করেন।
তিনি তার লিস্ট এ ক্রিকেট ২০০৭ সালে শ্রীলংকায় সিবাসটিনাইটেস ক্রিকেট ও অ্যাথলেটিক ক্লাব ঘরোয়া ক্রিকেট খেলে আত্মপ্রকাশ করেন।
আহমেদ শাহ

আহমেদ শাহ (; জন্ম: অক্টোবর ২০, ১৯৮৩) হলেন একজন বাহাতি ব্যাটসম্যান এবং বাহাতি স্লো লেফট আর্ম অর্থডক্স বোলার। তিনি মূলত আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
শাহ ৩০ আগস্ট ২০০৯ সালে ভিআরএ ক্রিকেট গ্রাউন্ডে নেদারল্যান্ড এর বিরুদ্ধে তার একদিনের আন্তর্জাতিক ক্রিকেটে অভিষেক ঘটে। এছাড়াও শাহ ১৬ আগস্ট ২০০৯ সালে মুতারে জিম্বাবুয়ে একাদশ বিরুদ্ধে ইন্টারকনটিনেন্তাল কাপ আফগানিস্তানের হয়ে প্রথম শ্রেণীর ক্রিকেটে আত্মপ্রকাশ করেন।
শফিকউল্লাহ (ক্রিকেটার)

শফিউল্লাহ শফিক (; জন্ম: ৭ আগস্ট ১৯৮৯) হলেন একজন আফগান ক্রিকেটার। তিনি একজন ডানহাতি ব্যাটসম্যান এবং প্রাথমিকভাবে একজন উইকেটরক্ষক হিসাবে খেলে থাকেন। তিনি বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন।
আফগানিস্তানের হয়ে তিনি ২০০৬ সালের এশিয়ান ক্রিকেট কাউন্সিল মধ্যপ্রাচ্য কাপে সৌদি আরব এর বিরুদ্ধে অভিষেক হয়।
তিনি ডেনমার্কের বিরুদ্ধে আফগানিস্তানের হয়ে তার লিস্ট এ ক্রিকেটে আত্মপ্রকাশ করেন যেটি অনুষ্ঠিত হয়েছিল বিশ্বকাপ কোয়ালিফায়ারের সময়। তিনি উক্ত টুর্ণামেন্টের সময় ৫টি লিস্ট এ ক্রিকেটে ম্যাচে আফগানিস্তানের হয়ে প্রতিনিধিত্ব করেন।
আফগানিস্তানের নেদারল্যান্ডস সফরে ২০০৯ চলাকালে নেদারল্যান্ড দলের বিরুদ্ধে তার একদিনের আন্তর্জাতিক আত্মপ্রকাশ হয়। তার দ্বিতীয় ওডিআই কানাডা জাতীয় ক্রিকেট দলের বিরুদ্ধে ছিল।
নূর-উল-হক

নূর-উল-হক মালেকজাই (); (জন্ম: ২ এপ্রিল ১৯৯২) হলেন একজন আফগান ক্রিকেটার। তিনি একজন ডানহাতি ব্যাটসম্যান এবং লেগ ব্রেক বোলারের ভূমিকায় খেলে থাকেন। তিনি বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
হক তাদের বয়সের ভিত্তিতে ক্রিকেটের ইতিহাসে প্রথমবারের মত আফগানিস্তানে অনূর্ধ্ব-১৯ নিউজিল্যান্ডে ক্রিকেট বিশ্বকাপ ২০১০ সালে আইসিসি অনূর্ধ্ব-১৯ ক্রিকেট দল কোয়ালিফাইং আফগানিস্তান প্রতিনিধিত্ব করেন। এই তিনি ৫৪ ব্যাটিং গড়ে ২১৬ রান করেন যেখানে সফলভাবে ২০০৯ সালের আইসিসি অনূর্ধ্ব-১৯ ক্রিকেট বিশ্বকাপ কোয়ালিফায়ার শেষ করেন।
সিনিয়র দলের হয়ে তার আত্মপ্রকাশ হয় ২০০৮ সালে এসিসি ট্রফি এলিটে বাহরাইন দলের বিরুদ্ধে। লিস্ট এ ক্রিকেটে তার অভিষেক ছাড়াও ২০১০ সালে স্কটল্যান্ড সফরে আফগানিস্তান দলের হয়ে তার একদিনের আন্তর্জাতিক ম্যাচে স্কটল্যান্ডের বিরুদ্ধে অভিষেক হয়। উক্ত ম্যাচের সময় তিনি মাত্র ১২ রান করেন।
আবদুল্লাহ মাজারী

আবদুল্লাহ মাজারী (; জন্ম: ৭ মার্চ; ১৯৮৭), সাধারণভাবে, আবদুল্লাহ হিসাবে উল্লেখ করা হয়, হলেন একজন আফগান ক্রিকেটার। তিনি একজন বা-হাতি ব্যাটসম্যান এবং বা-হাতি র্থডক্স স্পিন বোলার। তিনি ২০০১ সাল থেকে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন। এবং এছাড়াও তিনি পেশোয়ার, পেশোয়ার প্যানথারস ও আফগান চিতাস দলের হয়ে খেলে থাকেন।
তিনি ফেব্রুয়ারি ২০০৯ সালে কাউদ-ই-আজম ট্রফিতে সেইলকোট ক্রিকেট দলের বিরুদ্ধে পেশোয়ারে তার প্রথম শ্রেণীর আত্মপ্রকাশ হয়। পরবর্তী সপ্তাহে তিনি ফৈজালাবাদের ক্রিকেট দলের বিরুদ্ধে খেলেন। তিনি এওয়াইআরে স্কটল্যান্ডের বিরুদ্ধে একটি ইন্টারকনটিনেন্তাল কাপ ম্যাচে খেলেন, পরের বছর আফগানিস্তানের হয়ে পুনরায় খেলায় ফিরে আসেন। তিনি কেনিয়ার বিরুদ্ধে অক্টোবর ২০১০ সালে তার একদিনের আন্তর্জাতিক ক্রিকেটে অভিষেক ঘটে। তারপর তিনি স্কটল্যান্ডের বিরুদ্ধে দুবাইয়ে ২০০৯-১০ সালের ইন্টারকনটিনেন্তাল কাপের ফাইনালে খেলেন। যাতে আফগানিস্তান ৭ উইকেটে জয়ী হয়।
২০১১ সালে তিনি চারটি লিস্ট এ ক্রিকেট ম্যাচ পেশোয়ারে প্যানথারস এর হয়ে খেলেন এবং আফগান চিতাস দলের হয়ে একটি টোয়েন্টি২০ ম্যাচ খেলেন।
মাইকেল লাম্ব

মাইকেল জন লাম্ব (; জন্ম: ১২ ফেব্রুয়ারি, ১৯৮০) দক্ষিণ আফ্রিকান বংশোদ্ভূত ইংরেজ ক্রিকেটার। ইংল্যান্ড ক্রিকেট দলের একদিনের আন্তর্জাতিক ও টুয়েন্টি২০ আন্তর্জাতিক ক্রিকেটের উভয় স্তরে খেলছেন তিনি। পাশাপাশি কাউন্টি ক্রিকেটে নটিংহ্যামশায়ার দলে খেলছেন লাম্ব। মূলতঃ তিনি একজন বামহাতি ব্যাটসম্যান। তবে, দলের প্রয়োজন ডানহাতে মিডিয়াম পেস বোলিং করেন।
ডেনিস অ্যামিসের পর ইংল্যান্ডের পক্ষে দ্বিতীয় ক্রিকেটার ও বিশ্বের নবম ক্রিকেটার হিসেবে অভিষেক ওডিআইয়ে সেঞ্চুরি করার গৌরব অর্জন করেন।
মাইকেল লাম্বের পিতা হচ্ছেন ইয়র্কশায়ারের প্রথিতযশা উদ্বোধনী ব্যাটসম্যান রিচার্ড লাম্ব। লাম্ব দক্ষিণ আফ্রিকায় জন্মগ্রহণ করেন। মন্টরোজ প্রাইমারিতে পড়াশোনা শেষে জোহানেসবার্গের সেন্ট স্টিথিয়ান্স কলেজে পড়াশোনা করেন। ট্রান্সভালের জুনিয়র দলের মাধ্যমে ক্রিকেট জীবনে প্রবেশ করেন। এরপর তিনি ইয়র্কশায়ারের পক্ষে খেলার জন্য চুক্তিবদ্ধ হন। কাউন্টিতে ২০০০ সালে তার অভিষেক ঘটে। তুখোড় ব্যাটসম্যান লাম্ব সফরকারী জিম্বাবুয়ের বিপক্ষে অভিষিক্ত হন। ২০০১ সালে হাঁটুর আঘাতে তিনি ইয়র্কশায়ারের পক্ষে মৌসুমে স্বল্পকালীন সময়ে অংশগ্রহণ করেন। ইয়র্কশায়ার ঐ বছর কাউন্টি চ্যাম্পিয়নশীপে শিরোপা লাভ করে। লিচেস্টারশায়ারের বিপক্ষে তিনি প্রথম-শ্রেণীর ক্রিকেটে অভিষেকে সেঞ্চুরি করেন। এর ফলে লাম্ব চতুর্থবারের মতো সেঞ্চুরি করে ইয়র্কশায়ারের পক্ষে পিতা-পুত্রের ঘটনা ঘটান।
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ প্রতিযোগিতায় ইংল্যান্ডের ১৫-সদস্যবিশিষ্ট দলে মনোনীত হন লাম্ব। টুয়েন্টি২০ আন্তর্জাতিকে ওয়েস্ট ইন্ডিজের বিপক্ষে তার অভিষেক ঘটে উদ্বোধনী ব্যাটসম্যান হিসেবে। ক্রিস গেইলের বলে আউট হবার পূর্বে তিনি দ্রুতগতিতে ২৮ রান সংগ্রহ করেছিলেন। প্রতিযোগিতায় ইংল্যান্ডের পক্ষে সাতটি খেলাতেই অংশগ্রহণ করেন ও ক্রেগ কাইজওয়েটারের সাথে ব্যাটিংয়ে উদ্বোধন করেছেন। ১৯.৫৭ রান গড়ে তিনি সর্বমোট ১৩৭ রান সংগ্রহ করেন।
২৮ ফেব্রুয়ারি, ২০১৪ তারিখে ওয়েস্ট ইন্ডিজ সফরে লাম্বের একদিনের আন্তর্জাতিকে অভিষেক ঘটে। খেলায় তিনি শতরান করেছিলেন।
সৈয়দ ইয়াসিন

সৈয়দ ইয়াসিন (); হলেন একজন কর্ণাটক বিধানসভার সদস্য। তিনি কর্ণাটক বিধানসভার একজন মুসলিম রাজনীতিবিদ।
সৈয়দ ইয়াসিন ভারতের কর্ণাটকে ১৯৫৬ সালের ২১ সেপ্টেম্বরে একটি মুসলিম সম্ভ্রাান্ত পরিবারে জন্মগ্রহণ করেন। ছাত্র জীবন থেকে রাজনীতিতে হাত খড়ি হয়। এরপর তিনি ২০০৮ সালের নির্বাচনে রাইচুর জেলার ভারতীয় জাতীয় কংগ্রেস এর হয়ে রাজনৈতিক মাঠে শুধুমাত্র মুসলিম প্রার্থী হিসেবে প্রতিদ্বন্দী ছিলেন।
আব্বাস টায়ারওয়ালা

আব্বাস টায়ারওয়ালা (); জন্ম ১৫ মে ১৯৭৪) হলেন একজন ভারতীয় বলিউড চলচ্চিত্র কাহিনীকার, চিত্রনাট্যকার, সংলাপ লেখক ও পরিচালক। ২০০০ সালের প্রথম দিকে একজন চিত্রনাট্যকার ও সংলাপ লেখক হিসেবে প্রতিষ্ঠিত হওয়ার পর তিনি "মকবুল" (২০০৩) ও "মুন্না ভাই এম.বি.বি.এস." (২০০৩)-এর মত চলচ্চিত্রের জন্য পুরস্কার লাভ করেন। এছাড়াও তিনি প্রণয়ধর্মী হাস্যরসাত্মক চলচ্চিত্র "জানে তু... ইয়া জানে না" (২০০৮) দিয়ে পরিচালক হিসেবে আত্মপ্রকাশ করেন, যা সমাদৃত এবং ব্যবসাসফল হয়।
আব্বাসের জন্মগ্রহণ এবং বেড়ে ওঠা মুম্বই শহরে। স্নাতকের জন্য তিনি সেন্ট জেভিয়ার কলেজ, মুম্বাই যোগদান করেন। সেখানে তিনি নাটক নিয়ে কাজ শুরু করেন এবং শীঘ্রই বিজ্ঞাপন লেখা শুরু করেন।
তিনি "দিল পে মাত লে ইয়ার" (২০০০) এবং "লাভ কে লিয়ে কুছ ভি করেগা" (২০০১)-এর মত ছবিতে লেখক ও গীতিকার হিসেবে চলচ্চিত্র শিল্প প্রবেশ করেন। এছাড়াও তিনি সন্তোষ শিবানির "অশোকা" (২০০১) ছবিতে সংলাপ লেখক হিসেবে কাজ করেন।
২০০৯ আইসিসি বিশ্ব টুয়েন্টি২০

২০০৯ আইসিসি বিশ্ব টুয়েন্টি২০ প্রতিযোগিতা জুন, ২০০৯ সালে ইংল্যান্ডে অনুষ্ঠিত হয়। সেপ্টেম্বর, ২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসর দক্ষিণ আফ্রিকায় অনুষ্ঠিত হবার পর এটি হচ্ছে দ্বিতীয় আসর। প্রতিযোগিতায় ১০টি টেস্টভূক্ত দেশের মধ্যে ৯টি দেশের পুরুষ দলসহ বাছাই পর্বে যোগ্যতা অর্জনকারী তিনটি সহযোগী সদস্য এতে অংশগ্রহণ করে। লন্ডনের লর্ডস এবং ওভাল ও নটিংহ্যামের ট্রেন্ট ব্রিজে সবগুলো খেলা অনুষ্ঠিত হয়। মহিলাদের প্রতিযোগিতাটিও একই সময়ে অনুষ্ঠিত হয়। ২১ জুন লর্ডসে চূড়ান্ত খেলা অনুষ্ঠিত হয়। শ্রীলঙ্কাকে ৮ উইকেটে হারিয়ে পাকিস্তান এবং মহিলাদের প্রতিযোগিতায় নিউজিল্যান্ডকে ৬ উইকেটে হারিয়ে ইংল্যান্ড মহিলা ক্রিকেট দল চ্যাম্পিয়ন হয়।
পাখী তাইরিওয়ালা

পাখী তাইরিওয়ালা (; ; জন্ম: ৭ জুন ১৯৮৪) "পুনারনাভা মেহতা" দ্বিতীয় পর্যায়ের নামে "ইয়ে ক্যা হো রাহা হ্যায়" ২০০২ সালের বলিউডে একজন ভারতীয় অভিনেত্রী হিসেবে আত্মপ্রকাশ করেন। তিনি তার আসল নাম পুনারনাভা মেহতা ব্যবহার করেন। তিনি পরবর্তীতে তার ডাক নাম পাখী পরিবর্তন করেন এবং আব্বাস তাইরিওয়ালা এর সাথে তার বিয়ের পর তাইরিওয়ালা গ্রহণ করেন।
পাখীর জন্ম ও প্রতিপালন হন দিল্লিতে যেখানে তার বাবা শিক্ষক এবং সাংবাদিক ছিলেন। তিনি সরদার প্যাটেল বিদ্যালয় থেকে তার স্কুল জীবন সম্পন্ন করেন।
পাখী পরিচালক আব্বাস তাইরিওয়ালা এর সাথে বিবাহ বন্ধনে আবদ্ধ হন। তারা জানে তু ইয়া জানে না এর শুটিং চলাকালে প্রেমে পড়ে গিয়েছিলেন। তিনি শ্রী শ্রী রবি শংকর নেতৃত্বে "আর্ট অব লিভিং ফাউন্ডেশনের" একজন শিক্ষক।
পারভিন সুলতানা

বেগম পারভিন সুলতানা (; জন্ম: ১০ জুলাই ১৯৫০) হলেন একজন পাতিয়ালা ঘরানার অসমীয়া হিন্দুস্থানী শাস্ত্রীয় গায়িকা।
তিনি ভারত সরকার কর্তৃক ১৯৭৬ সালে পদ্মশ্রী পদক ও ২০১৪ সালে পদ্মভূষণ পদকে ভূষিত হন। এছাড়া তিনি ১৯৯৯ সালে সঙ্গীত নাটক একাডেমী কর্তৃক সঙ্গীত নাটক একাডেমি পুরস্কারে ভূষিত হন।
পারভিন, ইকরামুল মজিদ ও মারুফা বেগমের ঘরে, আসাম, ভারত এ জন্মগ্রহণ করেন। তিনি মিশন স্কুলে তার স্কুলজীবন শুরু করেছিলেন।
তার বাবা তার প্রথম গুরু ছিলেন এবং তার সঙ্গে খুব কঠোর ছিলেন। তিনি তার পিতামহ মোহাম্মদ নাজিফ খান, একজন পাঠান, তার কাছ থেকে প্রাথমিক প্রশিক্ষণ লাভ করেন। তিনি পরবর্তীতে চিন্ময় লাহিড়ী নির্দেশনায় সঙ্গীত শিখতে কলকাতা যান। ১৯৭৩ সালে তিনি পাতিয়ালা ঘরানার দিলশান খান এর একজন শিষ্য হয়ে ওঠেন।
তিনি মাত্র ১২ বছর বয়সে ১৯৬২ সালে তাঁর প্রথম পর্যায়ের কর্মক্ষমতা দেখান এবং ১৯৬৫ সাল থেকে গান রেকর্ড করা শুরু করেন।
সম্প্রতি, তিনি বিক্রম ভাট এর ১৯২০ এর থিম গান গেয়েছিলেন।
তিনি এইচএমভি, পলিডর, মিউজিক ইন্ডিয়া, ভারত রেকর্ডস, অভিডিস, ম্যাগনেসাউন্ড, সনোডিস্ত, এমিগো ইত্যাদিতে রেকর্ডিংয়ের কাজ করেছেন।
তিনি ২৫ বছর বয়সে, ১৯৭৬ সালে পদ্মশ্রী পদক লাভ করেন।
তিনি দিলশাদ খান এর সাথে বিবাহ বন্ধনে আবদ্ধ হন। তাঁদের সাদাব সুলতানা নামে একটি কন্যাসন্তান রয়েছে।